č

Plan predavanja;

Dobrodošli u botanički vrt Carla Huguesa. Ja sam Elena i ovo je moja kolegica Matea i zajedno ćemo vas upoznati sa raznolikom florom našeg vrta. Na početku par rečenica vezano uz povijest vrta. Znači ova zgrada naše škole dovršena je 1907. godine pa možemo zaključiti da od tada datira botanički vrt.

Prvi ravnatelj škole bio je Carlo Hugues, botaničar i vrstan znanstvenik koji je kroz svoje istraživačke radove puno pridonio radovima u poljoprivredi.

Nekadašnji botanički vrt prostirao sve od današnjeg autobusnog kolodvora, potom do ugostiteljske donje škole pa sve do naše škole. Botanički vrt se često obogaćuje novim sadnicama kako bi se znanje prenosilo na sljedeće generacije.

Evo upravo stojimo ispred legende botaničkog vrta koju je izradio učenik 4. razreda poljoprivrednog smjera Patrik Vuica uz malu pomoć mene i Matee i naravno profesorice Marine.

Možemo vidjeti da se u botaničkom vrtu nalazi oko pedeset različitih biljnih vrsta te još nekoliko novoposađenih biljnih vrsta tokom 2012. i 2013. godine. I naravno danas smo posadili novu biljku - Lipu. Lipu smo posadili kako bi još više proširili tu bioraznolikost, moram napomenuti kako je to i autohtona biljka. Zanimljivost je da su staroslaveni vjerovali da lipa štiti od zla i uroka. Životni vijek je i do nekoliko stotina godina.

Sada možemo započeti i sa osnovnom podjelom biljaka. Sjemenjače smo podijelili na kritosjemenjače i golosjemenjače. Golosjemenjače su dobile naziv po tome što su im sjemeni zameci na cvjetovima goli, dok je kod kritosjemenjača sjeme zatvoreno u posebnom organu, tj. plodnici. Golosjemenjače smo podijelili u više rodova: smreka, tuja, ginko, čempres, tisa, cedar… a kritosjemenjače smo podijelili na jednosupnice i dvosupnice. No danas ćemo se više baviti golosjemenjačama.

Pa krenimo od prve najbliže biljke a to je tuja. Tuja je prepoznatljiva po drvenastima jajolikim češerima. Piramidalnog je oblija i listovi su joj maleni i ljuskasti. Ima poseban miris i može narasti do 20 metara. (Spuštajući se niz stepenicama dolje dolazimo do tise) Evo nas to najstarije biljke, to je naravno Tisa. Zaštićena je vrsta. Plodovi su joj crveni, bobičasti i ima tamnozelene iglice. Cijelo slabo je otrovno ( bobica, listovi, kora drveta, sve ). Može narasti do 15 metara u visinu a životni vijek može doseći do 1000 godina. ( Zatim preko puta dolazimo do ginka ) Ginko ima lepezaste listove i bobičaste plodove. Vrlo je zdrav i dobar je za cirkulaciju i pamćenje. Naraste do 40 metara.

( Zatim krećemo prema gore, prolazimo pokraj arizonskog čempresa ). Mogu spomenuti da ima ove ljuskice srebrnosive boje i okruglaste češere. ( Dolazimo do običnog čempresa) Ima ljuskaste iglice, naraste do 25 metara, krošnje su visoke i uske. Ariš ima iglice u čupercima i prepoznatljive žućkasto-smeđe češere. Možemo zaključiti da svi pripadnici porodice borova i čempresa obiluju smolom.

 Evo, sada smo prošli sve golosjemenjače pa sada možemo se malo vratiti na neke najpoznatije kritosjemenjače kao što je božikovina.. Božikovina zimzelena vrsta, lišće je jednostavno, naizmjenično i kožasto. Koristimo ga za dekoraciju. Imamo podosta Lemprike, također zimzelena vrsta. Ima cvjetove skupljene u grozdaste cvatove a plodove ima bobičasto tamnoplave. Dolazimo do planike, planika ima jestive crvenkaste plodove koji čak imaju nalik na jagodu. Plodovi sadrže veliku količinu vitamina C a imaju čak i ponešto alkohola u sebi. Također mogu napomenuti da se u botaničkom vrtu nalaze i zaštićene vrste kao što su tisa, božikovina.. te jestive: trešnja, smokva, malina.. te imamo začinske: ružmarin, lovor..

 Nadamo se kako vam je predavanje bilo zanimljivo i edukativno te da ste bar ponešto naučili o bioraznolikosti našeg botaničkog vrta.